Bratislavské kultúrne a informačné stredisko

Bratislavské kultúrne a informačné stredisko (BKIS) je príspevková organizácia Hlavného mesta Slovenskej republiky Bratislavy, ktorá sídli na Hviezdoslavovom námestí 20. Vznikla zlúčením troch mestských príspevkových organizácií: Mestské kultúrne stredisko, Bratislavská informačná služba a Park kultúry a oddychu.

Poslaním BKIS je skvalitňovať kultúrny život v Bratislave prostredníctvom organizovania a podpory kultúrno-spoločenských podujatí, ktoré sú dostupné širokej verejnosti. BKIS organizuje významné mestské festivaly, ako sú Bratislavské fašiangy, Bratislavské mestské dni, Bratislavské kultúrne leto, Festival mladého vína a Bratislavské Vianoce. Okrem toho podporuje aktérov zo zriaďovanej aj nezriaďovanej kultúry prostredníctvom transparentného systému podpory Open Call, ktorý umožňuje zapojenie jednotlivcov, občianskych združení a neziskových organizácií. 

Organizácia stavia na hodnotách transparentnosti, diverzity a vzájomného rešpektu a riadi sa princípmi profesionality, udržateľnosti, decentralizácie a inklúzie, čím zabezpečuje rovnaký prístup a príležitosti pre všetkých aktérov kultúrnej scény v Bratislave.

Do roku 2024 pod BKIS fungovali Cappella Istropolitana a Spevácky zbor mesta Bratislavy.

 Referencie 

 Externé odkazy 
 Oficiálna stránka

Kategória:Kultúra v Bratislave
Kategória:Príspevkové organizácie na Slovensku
Kultúrne a informačné stredisko